cyanic-selkie/wikianc huggingface dataset:
ఫిలిప్పీన్స్‌లో హిందూమతం
నేడు హిందూమతం
చాలా దేవాలయాలు అదే సమూహాలకు సేవలందిస్తున్నప్పటికీ, ఈ మధ్య కాలంలో మతంలో కొంత పెరుగుదల కనిపిస్తోంది. హిందూమత అనుయాయులు ఎక్కువగా స్థానిక ప్రజలు, ప్రవాసులు, కొత్తగా మతం మారినవారూ ఉంటారు. అనేక ఇస్కాన్ సమూహాలు, ప్రముఖ హిందూ వ్యక్తులైన సత్యసాయి బాబా, పరమహంస యోగానంద ( SRF ), ప్రభాత్ రంజన్ సర్కార్ ( ఆనంద మార్గ ) ల అనుచరుల సమూహాలు ఉన్నాయి. రామకృష్ణ మఠం ఫిలిప్పీన్స్‌లో ప్రముఖ వేదాంత సమాజం. యోగా, ధ్యానం వంటి హైందవ అభ్యాసాలు ప్రాచుర్యంలో ఉన్నాయి. రామాయణ మహాభారతాల్లో "కోదండ విలువిద్యా కేంద్రం" (రాముడి విల్లు పేరు కోదండం), "గాండీవ విలువిద్య" (అర్జునుడి విల్లు పేరు గాండీవం) అనే పేర్లతో విలువిద్యా కేంద్రాలు కూడా ఉన్నాయి.
2008లో ఫిలిప్పీన్స్‌లో 1,50,000 మంది భారతీయు లున్నారని ఒక సంస్థ అంచనా వేసింది. వీరిలో ఎక్కువ మంది హిందువులు, క్రైస్తవులు.
ప్రస్తుతం ఫిలిప్పీన్స్‌లో హిందువులలో వలస వచ్చిన భారతీయులే ఎక్కువ. అయితే దేశంలోని చాలా ప్రాంతాలలో సాంప్రదాయిక మత విశ్వాసాల్లో హిందూ, బౌద్ధ ప్రభావాలు బలంగా ఉన్నాయి.
గత మూడు దశాబ్దాలుగా, పెద్ద బ్యాంకుల్లోను, ఆసియన్ డెవలప్‌మెంట్ బ్యాంకు లోను, BPO సెక్టార్‌లలోనూ పనిచేసే భారతీయులు పెద్ద సంఖ్యలో ఫిలిప్పీన్స్‌కు, ముఖ్యంగా మనీలాకు, వలస వచ్చారు. భారతీయ ఫిలిపినోలు, భారతీయ ప్రవాసులలో ఎక్కువ మంది హిందువులు, సిక్కులు లేదా ముస్లింలు. వాళ్ళు ఫిలిపినో సంస్కృతిలో కలిసిపోయారు. ఈ సమాజం క్రమం తప్పకుండా మహావీర్ ఫౌండేషన్, ది సేవా ఫౌండేషన్, సత్యసాయి సంస్థ వంటి సంస్థల ద్వారా దాతృత్వ కార్యకలాపాలను నిర్వహిస్తుంది. హిందూ దేవాలయం (మహాత్మా గాంధీ స్ట్రీట్, పాకో, మనీలా), ఇండియన్ సిక్కు దేవాలయం (యునైటెడ్ నేషన్స్ అవెన్యూ, పాకో, మనీలా), రాధా సోమీ సత్సంగ్ బియాస్ సెంటర్ (అలబాంగ్, ముంటిన్‌లుపా, మెట్రో మనీలా) లలో హిందువులు చేరి సామాజిక సాంస్కృతిక, మత కార్యక్రమాల్లో పాల్గొంటూంటారు. హిందూ దేవాలయానికి చెందిన దివంగత "పూజారి" (సింధీ, గురుముఖిలో గ్రంథాల పాఠకుడు), జ్ఞాని జోగిందర్ సింగ్ సేథీ మతాంతర వ్యవహారాలలో చురుకుగా ఉండేవాడు. పాఠశాల విద్యార్థులు సందర్శించేందుకు అనుమతించేవాడు. గురునానక్ రాసిన జాప్ జీ ని ఫిలిపినో లోకి అనువాదం చేయించాడు. దీన్ని ఉషా రాంచందాని అనువదించగా, శామ్యూల్ సాల్టర్ ఎడిట్ చేశాడు. (2001లో దీన్ని ప్రచురించారు).
చరిత్ర
thumb|300x300px| ఆగ్నేయాసియాలో హిందూ మతం విస్తరణ. కుడి|thumb|300x300px| 1989లో కనుగొనబడిన లగునా తామ్రపత్ర శాసనం (పైన) ఫిలిప్పీన్స్‌లో 9వ శతాబ్దం AD చివరి నాటికి, ఇండోనేషియాలోని హిందూమతం ద్వారా, 16వ శతాబ్దంలో యూరోపియన్ వలస సామ్రాజ్యాల రాకకు ముందు భారతీయ సాంస్కృతిక ప్రభావాన్ని సూచిస్తుంది. thumb|402x402px| అగుసాన్ చిత్రం, హిందూ-బౌద్ధ దేవత, తారా, 1000–1200 CE బంగారు విగ్రహం. ఆగ్నేయాసియాలోని ద్వీపసమూహాలు మలయ్-ఇండోనేషియా దీవుల ఓడరేవుల ద్వారా హిందూ ఒడిషా, ఇండోనేషియా వ్యాపారుల ప్రభావానికి లోనయ్యాయి. భారతీయ మతాలు, బహుశా హిందూ-బౌద్ధాల సమ్మేళనంగా 1వ సహస్రాబ్దిలో శ్రీవిజయ ద్వారా, ఆ తరువాత మజాపహిత్ ద్వారా ఫిలిప్పీన్స్ ద్వీపసమూహానికి చేరుకున్నాయి. భారతదేశాంతో పురాతన ఆధ్యాత్మిక ఆలోచనల పరస్పర కలబోత జరిగిందనే దానికి, 1.79 కిలోగ్రాముల, 21 క్యారెట్ల బంగారు హిందూ దేవత అగుసాన్ ప్రతిమ పురాతత్వ ఆధారంగా నిలిచింది. దీన్ని 1917 లో మిండానావోలో, ఒకసారి తుఫాను, వరదలు వచ్చి వెలిసాక బయటపడింది. ఈ విగ్రహం ఇప్పుడు చికాగోలోని ఫీల్డ్ మ్యూజియం ఆఫ్ నేచురల్ హిస్టరీలో ఉంది. ఇది 13 - 14 శతాబ్దాల కాలం నాటిది.
బంగారు అగుసాన్ విగ్రహం జావాలో కనిపించే శివ-బుద్ధ ( భైరవ ) సంప్రదాయానికి చెందిన శక్తి దేవతకు ప్రాతినిధ్యం వహించవచ్చని జువాన్ ఆర్. ఫ్రాన్సిస్కో భావిస్తున్నాడు. నేటి అగుసాన్ డెల్ నోర్టే, బుటువాన్ సిటీలలో ఉన్న రాజహ్నేట్ ఆఫ్ బుటువాన్, స్వదేశీ లుమాడ్ ప్రకృతి-ఆరాధనలతో పాటు హిందూ మతాన్ని ప్రధాన మతంగా ఉపయోగించారు. సెబూ రాజహ్నాట్ ను ఒక హిందూ తమిళ రాజు పాలించాడని కూడా ఒక రికార్డు ఉంది.
మరొక బంగారు వస్తువు, పలవాన్నుం దీవిలో టాబోన్ గుహల్లో లభించిన గరుడ బొమ్మ. టాబోన్ గుహలలో లభించిన అధునాతన హిందూ చిత్రాలు, బంగారు కళాఖండాలు దక్షిణ వియత్నాంలోని మెకాంగ్ డెల్టాలో ఓక్ ఇయో లో లభించిన వాటితో ముడిపడి ఉంది. ఈ పురావస్తు ఆధారాలు భారతదేశం, ఫిలిప్పీన్స్, వియత్నాం, చైనా తీర ప్రాంతాల మధ్య అనేక ప్రత్యేకమైన వస్తువులు, బంగారాల వాణిజ్యం చురుగ్గా జరిగేదని సూచిస్తున్నాయి. ఇప్పటివరకు కనుగొనబడిన బంగారు ఆభరణాలలో ఉంగరాలు - కొన్నిటిపై నంది చిత్రాలు ఉన్నాయి - లింక్డ్ చెయిన్‌లు, లిఖించబడిన బంగారు పలకలు, హిందూ దేవతల ప్రతిరూపాలతో అలంకరించబడిన బంగారు ఫలకాలు ఉన్నాయి.
1989 లో, లుంబన్ లోని బరాంగే వావా లో, లగున డి బే కి దగ్గరలో, లుంబాంగ్ నది ముఖద్వారం వద్ద ఒక ఇసుక గని కార్మికుడికి ఒక రాగి పళ్ళెము కనబడింది. దీన్ని ఇప్పుడు పండితులు లగునా తామ్ర శాసనం అని పిలుస్తారు. ఇది ఫిలిప్పీన్స్‌లో లభించిన మొట్టమొదటి లిఖిత పత్రం. ఇది 9వ శతాబ్దం నాటిది. డచ్ మానవ శాస్త్రవేత్త ఆంటోన్ పోస్ట్‌మా 1992లో దీన్ని చదివాడు. జావానీస్ మెడాంగ్ రాజ్యం, శ్రీవిజయ సామ్రాజ్యం, భారతదేశంలోని హిందూ-బౌద్ధ రాజ్యాలతో ఫిలిప్పీన్స్‌లోని తగలోగ్ ప్రజల మధ్య విలసిల్లిన ఆర్థిక, సాంస్కృతిక సంబంధాలను ఈ తామ్ర శాసనం సూచిస్తోంది. అరేబియా నుండి వ్యాపారులు ఇస్లాంను ప్రవేశపెట్టినప్పుడు దేశంలో హిందూ మతం క్షీణించింది. ఆ తర్వాత స్పెయిన్ నుండి క్రైస్తవ మతం వచ్చింది. 1వ సహస్రాబ్ది నుండి, అంతకు ముందూ ఫిలిప్పైన్ చరిత్ర స్థాయి, లోతు గురించి చాలా తక్కువగా తెలిసినందున ఇది చురుకైన పరిశోధనాంశంగా ఉంది.
జానపదం, కళలు, సాహిత్యం
ఫిలిపినో సంస్కృతిలోని అనేక కల్పిత కథలు గాథలు భారతీయ కళలతో ముడిపడి ఉన్నాయి. కోతి, తాబేలు కథ, తాబేలు కుందేలుల పరుగుపందెం, గద్ద కోడి కథలు కొన్ని ఉదాహరణలు. అదేవిధంగా, ఫిలిప్పీన్స్‌లోని ప్రధాన ఇతిహాసాలు, జానపద సాహిత్యం మహాభారతం రామాయణంలో వచ్చే ఇతివృత్తాలు, ప్లాట్లు, క్లైమాక్సులను, భావనలనూ చూపుతాయి.
ఇండాలజిస్టులు జువాన్ ఆర్. ఫ్రాన్సిస్కో, జోసెఫిన్ అకోస్టా పస్రిచా ప్రకారం, దాదాపు సా.శ. 9 నుండి 10వ శతాబ్దం నాటికి హిందూ ప్రభావాలు, హిందూ జానపద కథలూ ఫిలిప్పీన్స్‌ చేరుకున్నాయి. మారనావో వెర్షన్ మహారాడియా లవనా (రామాయణం లోని రావణుడు).
హిందూ దేవాలయాలు
మనీలా నగరంలో హరి రామ్ ఆలయం (పాకో), సాయా ఔర్ దేవి మందిర్ ఆలయం (పాకో)తో వంటి హిందూ దేవాలయాలు ఉన్నాయి. ఫిలిప్పీన్స్‌లోని సెబు సిటీలో "ఇండియన్ హిందూ టెంపుల్" అనే హిందూ దేవాలయం ఉంది. ఫిలిప్పీన్స్‌లోని బగుయో సిటీలో "బగుయో హిందూ దేవాలయం" అని పిలువబడే హిందూ దేవాలయం ఉంది.
మూలాలు
వర్గం:దేశాల వారీగా హిందూమతం వర్గం:ఫిలిప్పీన్స్
మున్నూరు కాపు
వీరు ప్రధానంగా వ్యవసాయ దారులు, అలగే వీరు చిన్న,సన్నకారుతో పాటు పెద్ద రైతులు.తెలంగాణలో కొన్ని ప్రాంతాల్లో మోతుబరి రైతులుగా భూస్వాములుగా కూడా వున్నారు వీరు గ్రామాల్లో పట్వారీ పటెళ్లుగా,పోలీస్ పటెళ్ళుగా, వుండడం వలన చాలా గ్రామాలలో వీరి ఆధిపత్యం ఉన్నది, గ్రామాలలో నాయకొళ్లుగా గ్రామాధికారులుగా పనిచేసి వున్నందున మున్నూరు కాపులు తమ పేరు చివర [పటేల్] అని పెట్టుకుంటున్నారు.
మూలాలు
వర్గం:ఆంధ్రప్రదేశ్ లోని వెనుకబడిన కులాలు
గొడే
గొడే వారు విశాఖపట్నం ప్రాంతంలో ప్రసిద్ధిచెందిన జమిందారీ వంశం.
పూల రంగడు (1989 సినిమా)
పూల రంగడు 1989 లో వచ్చిన తెలుగు కామెడీ చిత్రం, శుభోదయ ఆర్ట్ ప్రొడక్షన్స్ బ్యానర్‌లో వై.సత్యనారాయణ నిర్మించగా, రేలంగి నరసింహారావు దర్శకత్వం వహించాడు. ఇందులో రాజేంద్ర ప్రసాద్, అశ్విని, వాణిశ్రీ ప్రధాన పాత్రల్లో నటించారు. రాజ్-కోటి సంగీతం సమకూర్చారు. ఈ చిత్రం పాత తెలుగు చిత్రం విచిత్ర కుటుంబం కథను పోలి ఉంటుంది. అందులో ఎన్ టి రామారావు, సావిత్రి, కృష్ణ కీలక పాత్రల్లో నటించారు.
కథ
ఈ చిత్రం ఒక గ్రామంలో ప్రారంభమవుతుంది, దాని ప్రెసిడెంటు హరిశ్చంద్ర ప్రసాద్ (శరత్ బాబు) పేరున్న వ్యక్తి. తన అమాయక భార్య పార్వతి (వాణిశ్రీ), కోపిష్టి తమ్ముడు రంగా (రాజేంద్ర ప్రసాద్) తో సంతోషకరమైన కుటుంబ జీవితాన్ని గడుపుతున్నాడు. పనికిరాని గొడవల్లో ఎప్పుడూ తలదూర్చే రంగాను పార్వతి సొంత కొడుకుగా చూసుకుంటుంది. గ్రామంపై పట్టు ఉండలని కోరుకునే దుష్ట వ్యక్తి నాగభూషణం (నూటన్ ప్రసాద్) కు రంగా కంటగింపు అవుతాడు. ఇంతలో, రంగా అందమైన గౌరి (అశ్విని) ను ప్రేమిస్తాడు. ఆమె అక్క లక్ష్మి (శ్రీలక్ష్మి) మానసిక వికలాంగురాలు. ఒకసారి, నాగభూషణం ఆమెను మానభంగం చేస్తాడు. రంగా తెలివిగా వాళ్ళిద్దరికీ పెళ్ళి చేస్తాడు. దీన్ని,అనసులో పెట్టుకుని నాగభూషణం, రంగా హరిచంద్ర ప్రసాద్ల‌ను చంపడానికి కుట్రలు చేసినా వారు తప్పించుకుంటారు. చివరికి, మళ్ళీ గ్రామంలో ఎన్నికలు ప్రకటించినపుడు, నాగభూషణం పార్వతిని బెదిరించి, హరిశ్చంద్ర ప్రసాద్ నిలబడకుండా చేస్తాడు. కాబట్టి, గ్రామాన్ని రక్షించడానికి, రంగా పోటీ చేస్తాడు.
ప్రచార సమయంలో జరిగిన గొడవలో రంగా నాగభూషణాన్ని కొట్టబోతూండగా పార్వతి అతన్ని ఆపి తీసుకెళ్తుంది. అయితే నాగభూషణం రంగాపై హత్యాయత్నం కేసు నమోదు చేస్తాడు. కోర్టులో పార్వతి రంగాను దోషి అని ధ్రువీకరిస్తుంది, అతనికి శిక్ష పడుతుంది. హరిచంద్ర ప్రసాద్‌తో సహా అందరూ పార్వతిని నిందిస్తారు, అప్పుడు ఎన్నికలు పూర్తయ్యే వరకు రంగాను కాపాడటమే దాని వెనుక గల కారణమని ఆమె వెల్లడిస్తుంది. సమయం గడిచిపోతుంది, రంగా భారీ మెజారిటీతో గెలుస్తాడు. అతణ్ణి జైలు నుండి విడుదల చేస్తారు. ఇక్కడ అతను తన లక్ష్యాన్ని సాధించే వరకు అన్నా వదినలను దూరంగా ఉంచడానికి వారి పట్ల ద్వేషాన్ని చూపిస్తాడు. ప్రస్తుతం, రంగా నాగభూషణాన్ని ఆటపట్టించడం ప్రారంభించి గ్రామాన్ని అభివృద్ధి చేస్తాడు. అదే సమయంలో, ప్రభుత్వం వారి గ్రామ పంచాయతీకి రూ .1 కోటి మంజూరు చేస్తుంది. దీని కోసం నాగభూషణం హరిశ్చంద్ర ప్రసాద్, పార్వతి లను కిడ్నాప్ చేస్తాడు. చివరికి రంగా వారిని రక్షించి నాగభూషణం ముగింపు చూస్తాడు. రంగా. గౌరీల పెళ్ళితో సినిమా ముగుస్తుంది.
మూలాలు
వర్గం:ఘట్టమనేని కృష్ణ నటించిన సినిమాలు వర్గం:రాజేంద్ర ప్రసాద్ నటించిన సినిమాలు వర్గం:బ్రహ్మానందం నటించిన సినిమాలు వర్గం:నూతన్ ప్రసాద్ నటించిన చిత్రాలు
శివమొగ్గ సుబ్బన్న
అవార్డులు, సన్మానాలు
సుగమ సంగీతం కి చేసిన కృషికి శివమొగ్గ సుబ్బన్న అనేక అవార్డులు, గౌరవాలను అందుకున్నారు. వాటిలో కొన్ని..
మరణం
ఆసుపత్రిలో ఛాతీలో నొప్పికి చికిత్స పొందుతూ 2022 ఆగస్టు 11న 83 సంవత్సరాల శివమొగ్గ సుబ్బన్న గుండెపోటుతో మృతి చెందాడు. ఆయనకు ఒక కూతురు, కుమారుడు ఉన్నారు.
మూలాలు
వర్గం:1938 జననాలు వర్గం:2022 మరణాలు వర్గం:కర్ణాటక నుండి గాయకులు వర్గం:కన్నడ నేపథ్య గాయకులు వర్గం:శిమోగా నుండి ప్రజలు వర్గం:కర్ణాటకకు చెందిన చలనచిత్ర సంగీతకారులు వర్గం:20వ శతాబ్దపు భారతీయ గాయకులు వర్గం:జాతీయ చలనచిత్ర అవార్డు గ్రహితలు వర్గం:21వ శతాబ్దపు భారతీయ గాయకులు
కోలిన్ మెకంజీ
కల్నల్ కోలిన్ మెకంజీ (ఆంగ్లం: Colonel Colin Mackenzie) (1754 - 1821) ప్రముఖ ఆంగ్లేయ అధికారి, భారతదేశపు మొదటి సర్వేయర్ జనరల్.
1797లో అమరావతి పట్టణం దర్శించిన కోలిన్ మెకంజీ అచటి భవనాలను, నగర నిర్మాణాన్ని ఆసియాటిక్ జర్నల్ లో పలువిధములుగా పొగిడాడు. దీపాలదిన్నెగా పిలువబడిన పెద్ద దిబ్బను త్రవ్వి 1797 లో మహాస్తూపాన్ని వెలుగులోకి తెచ్చిన వ్యక్తి కల్నల్ కోలిన్ మెకంజీ. దీనితో అమరావతి చరిత్ర అంతర్జాతీయం ప్రసిద్ధిచెందినది.
మెకంజీ కృషి వల్లె అమరావతి లోని బౌద్ద స్థూపము వెల్లడయింది. 1792 లో మెకంజి, స్థానికి జమీందారు, అనాటి అమరావతి పాలకుడైన వెంకటాద్రి నాయుడుని కలుసుకొని వివరాలు సేకరించి ప్రచురించాడు. అమారావతి చెందిన పాల రాతి పలకలను వెంకటాద్రి నాయుడు తన భవన నిర్మాణానికి సున్నం తయారు చేయడానికి ఉపయోగిస్తుంటే అడ్డు పడి వాటి ప్రాధాన్యతను జమీందారుకు వివరించి, ఒప్పించి, ఆపించి, వాటి రక్షణకు పూను కున్నాడు. అప్పటి వరకు మిగిలి వున్న పలకలను వాటిపై వున్న శిల్ప కళల ఆధారంగా మొత్తం మహా చైతన్య రూపాన్ని చిత్రించ గలిగాడు. ఆ విధంగా అమరావతి స్తూపం ఆకారం మనం ఇప్పుడు చూడ గలుగుతున్నాము. కాని ఆ శిలా పలకాలలో అధిక భాగం బద్రపరచ డానికి లండన్ లోని ప్రదర్శన శాలకు తరలించ బడ్డాయి.
మరికొంత సమాచారం
మెకంజీ స్కాట్లండుకు పడమరగా వున్న లూయీ అనే ద్వీపంలోని స్టార్నొవే అన్న గ్రామంలో సా.శ. 1754లో జన్మించాడు. తండ్రి మర్దొక్ మెకంజీ. తల్లి బార్బరా మెకంజీ. తండ్రి చిన్న వ్యాపారాలు చేస్తూ తన గ్రామంలో పోస్టు మాస్టరుగా వుండేవాడు.
స్టార్నొవేలోని బడిలో చదువు సాగించాడు కాలిన్ మెకంజీ. గణితంపట్ల ఆసక్తి ఎక్కువగా వుండేది. కొంతకాలం స్టార్నొవేలోనే పన్నులు వసూలు చేయు ఆఫీసులో గుమస్తాగా పనిచేశాడు మెకంజీ జాన్ నేపియర్ అను సంపన్నుడు మెకంజీని తనకు సహాయకుడుగా వేసుకొన్నాడు. నేపియర్ పూర్వీకులలో గొప్పవాడైన జాన్ నేపియర్ చరిత్ర వ్రాయుటకు కావలసిన ఆధారాలన్నీ సేకరించాడు. జాన్ నేపియర్ గణిత శాస్త్రమునకు చాలా అవసరమైన "సంవర్గమానములు" లోగరిథమ్స్ కనిపెట్టాడు. విషయ సేకరణలో మెకంజీ అతనికి బాగా తోడ్పడినాడు. అప్పుడే భారతీయ గణిత శాస్త్ర విషయం తెలుసుకున్నాడు.
నేపియర్ చనిపోయిన తర్వాత మెకంజీ 1782 లో మదరాసుకు వచ్చాడు. ఈస్టిండియా కంపెనీ వారు ఇతనికి ఇంజనీరింగ్ శాఖలో ఉద్యోగమిచ్చారు. నేపియర్ అల్లుడు శామ్యూయల్ జాన్‌స్టన్ అపుడు మధురలో కంపెనీ ఉద్యోగిగా వుండేవాడు. జాన్‌స్టన్ కోరికమేరకు మధురలో కొంతకాలం ఉన్నాడు. అచటి పండితులతో స్నేహం చేసి భారతదేశ చరిత్రకు కావలసిన కొంత సామగ్రిని సంపాదించాడు.
ఇంజనీరింగ్ శాఖలో ఉద్యోగి కావున కంపెనీ వారి సైన్యంతాపాటు దిండిగల్లు, కోయంబత్తూరు మున్నగు చోట్ల పనిచేశాడు. 1784-90 సం.ల మధ్య సర్కారు - రాయలసీమ ప్రాంతాలలో పనిచేశాడు. నెల్లూరు నుండి తూర్పు కనుమల ద్వారా రాయలసీమ ప్రాంతానికి రహదారి మార్గాల నమూనాలతో దేశపటాలు తయారు చేశాడు. కొంతకాలం గుంటూరు ప్రాంతంలో పనిచేశాడు. తన పనిని ఎంతో శ్రద్ధతో, తెలివితేటలతో చేసినందుకు మెచ్చుకొన్న కంపెనీవారు మెకంజీని గుంటూరు సీమ సర్వే చేయుటకు 1790లో అధికారిగా నియమించారు. 1792 లో టిప్పు సుల్తాన్ యొక్క శ్రీరంగపట్నంపై కారల్ వాలిస్ దాడి చేశాడు. అప్పుడు మెకంజీ కంపెనీ సైన్యపు ఇంజనీర్ గా పనిచేశాడు. కారన్ వాలిస్, మెకంజీని దత్త మండలాల (నేటి రాయలసీమ) తో పాటు నెల్లూరు సీమ సర్వే చేయుటకు నియమించాడు. రాయలసీమ నెల్లూరు ప్రాంతాలకు సంబంధించిన దేశపటాన్ని, నైసర్గిక పటాన్ని మొట్ట మొదట తయారు చేసిన వాడు మెకంజీ.
ఈ సర్వే పనులలో భాగంగా దేశమంతా సంచారం చేశాడు. సుందరమైన దేవాలయాలను చూచాడు. శాసనాలపట్ల ఆసక్తిని మరింత పెంచుకొన్నాడు. ఆ కాలంలోనే ఏలూరులో వుండిన కావలి వెంకట సుబ్బయ్యగారి కుమారులతో మెకంజీకి పరిచయం కలిగింది. వారు వెంకట నారాయణ, వెంకట బొర్రయ్య, వెంకట రామస్వామి, సీతయ్యగార్లు. వీరిలో బొర్రయ్య గొప్ప తెలివితేటలు గలవాడు. మెకంజీ యువకుడైన బొర్రయ్య సహాయంతో తెలుగు, కన్నడ శాసనాలలోని విషయాలను తెలుసుకొన్నాడు. గ్రామ చరిత్రలను వ్రాయుటకు, తాళపత్ర గ్రంథాలను సేకరించుటకు చరిత్ర కుపయోగించు నాణెములను సేకరించుటకు బొర్రయ్యకు వేతన మిచ్చి వినియోగించుకొన్నాడు. బొర్రయ్య 27 ఏళ్ళ ప్రాయంలోనే చనిపోయాడు. ఆ వయస్సులోనే బొర్రయ్య చాలా విషయాలు సేకరించాడు. బొర్రయ్య తమ్ముడు లక్ష్మయ్య మెకంజీకి సహాయకుడయ్యాడు.
1810 లో మెకంజీ మదరాసు ప్రాంత సర్వేయర్ జనరల్ గా నియమింపబడినాడు. 1811-15 లో జావా ద్వీప ఆక్రమణకు వెళ్ళిన సైన్యంలోని ఇంజనీర్లకు అధికారిగా వెళ్ళాడు.
1816లో భారతదేశపు మొదటి సర్వేయర్ జనరల్ గా నియమింపబడినాడు.
మెకంజీ గురించి చెప్పేటప్పుడు బొర్రయ్యను మరవలేము. కంపెని కొలువు కోసం బొర్రయ్య మచిలీపట్నంలో హిందూస్థాని, పర్షియన్, ఆంగ్ల భాషలను బాగా నేర్చుకున్నాడు. జైనుల వృత్తాంతం, మొఘలుల తర్వాత కర్ణాటక మందలి సంఘటనలు అను రచనలను ఆంగ్లంలో చేశాడు. మెకంజీ బొర్రయ్య నెంతగానో ఆదరించాడు. తన ఆస్తిలో కొంత భాగం బొర్రయ్యకు చెందునట్లు వీలునామా వ్రాశాడు. బొర్రయ్య తమ్ముడు కావలి వెంకట రామస్వామి మొట్టమొదటిసారి దక్కన్ కవుల జీవిత చరిత్రలు వ్రాశాడు. తెలుగు కవుల జీవిత చరిత్రలను గ్రంథస్థం చేసిన వారిలో మొదటి వాడాయన.
మెకంజీ సొంత పైకం 15 వేల రూపాయలు ఖర్చుచేసి తాళపత్రాలు, శాసనాలు, నాణెములు మున్నగువాటిని సేకరించాడు. మెకంజీ సేకరణలను అతని మరణానంతరం కంపెని పరంగా వారన్ హేస్టింగ్స్ 10 వేల డాలర్లకు కొన్నాడు.
మెకంజీ కృషి వల్లనే అమరావతిలో బౌద్ధ స్థూపమున్న విషయం వెల్లడైంది. 1792లో అమరావతిని దర్శించిన మెకంజీ వెంకటాద్రి నాయుడు గారిని కలుసుకొని, అమరావతి స్థూపము యొక్క వర్ణనము ఏషియాటిక్ సొసైటీ వారి సంపుటాలలో ప్రచురించాడు. హైందవ విజ్ఞాన మందిరానికి కావలి బొర్రయ్య అను మహాద్వారము నాకు లభించెనని మెకంజీ వ్రాశాడు.
వారన్ హేస్టింగ్స్ సంస్కృతం, అరబ్బి, పారసీ, జపనీస్, బర్మీస్ భాషలలోని తాళ గ్రంథాలను, శిల్పాలు, నాణెములు మున్నగు వాటిని ఇంగ్లాండుకు పంపాడు. దక్షిణ భారత దేశ భాషలలోని స్థానిక చరిత్రలు, తాళ పత్రాలు మున్నగునవి 5, 31255 ఇవన్నీ మద్రాసు ప్రాచ్య లిఖిత భాండాగారంలో భద్ర పరచబడినాయి. దాదాపు 40 ఏళ్ళు మన చరిత్రకు కావలసిన వస్తు సామగ్రిని సేకరించినవారు మరొకరు లేరు. మెకంజీ 1821లో కలకత్తాలో చనిపోయాడు. నలభై ఏళ్ళ తర్వాత మెకంజీ సేకరించిన కైఫీయత్తులలో చాలవాటికి శుద్ధ ప్రతులు వ్రాయించి ఆ గ్రంథాలను మన కిచ్చిన మరో మహనీయుడు సి.పి.బ్రౌన్.
బయటి లింకులు
వర్గం:తెలుగునాట విదేశీయులు వర్గం:1754 జననాలు వర్గం:1821 మరణాలు వర్గం:చరిత్రకారులు
తారక్
తారక్ 2003, ఏప్రిల్ 3న విడుదలైన తెలుగు చలనచిత్రం. బాలశేఖరన్ దర్శకత్వం వహించిన ఈ చిత్రంలో తారకరత్న, జయప్రకాశ్ రెడ్డి, కృష్ణ, ధర్మవరపు సుబ్రమణ్యం, ఎల్. బి. శ్రీరామ్, సుధాకర్, చిత్రం శ్రీను, ఆలీ ముఖ్యపాత్రలలో నటించగా, మణిశర్మ సంగీతం అందించారు.
మూలాలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:ఘట్టమనేని కృష్ణ నటించిన సినిమాలు వర్గం:మణిరత్నం దర్శకత్వం వహించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:ధర్మవరపు సుబ్రహ్మణ్యం నటించిన చిత్రాలు వర్గం:2003 తెలుగు సినిమాలు
కొబ్బరి మట్ట (2019 సినిమా)
కొబ్బరి మట్ట 2019, ఆగస్టు 10న విడుదలైన తెలుగు హాస్య చలనచిత్రం. స్టీవెన్ శంకర్ దర్శకత్వం వహించిన ఈ చిత్రంలో సంపూర్ణేష్ బాబు, ఇషికా సింగ్, గీతాంజలి, గాయత్రి గుప్తా తదితరులు నటించగా,సయ్యద్ కమ్రన్ సంగీతం అందించాడు. ఈ సినిమాలో పాపారాయుడు, పెదరాయుడు, ఆండ్రాయుడుగా త్రిపాత్రాభిన‌యం చేస్తూ 3 నిమిషాల 27 సెకెన్లున్న డైలాగ్‌ను సంపూర్ణేష్‌బాబు సింగిల్‌ టేక్‌లో చేసి ప్రపంచ సినీచరిత్రలోనే అరుదైన రికార్డును సృష్టించాడు.
కథ
ఊరికి పెద్ద దిక్కైన పెదరాయుడు (సంపూర్ణేష్‌ బాబు) ఎవరికి ఏ అన్యాయం జరిగినా దానికి వ్యతిరేకంగా ఎదురు నిలబడి, చిత్ర విచిత్రమైన తీర్పులు చెబుతాడు. తనకి ముగ్గురు తమ్ముళ్ళు, ముగ్గురు భార్యలు ఉంటారు. ఒక రోజు ‘నువ్వే నా తండ్రివి’ అంటూ ఆండ్రాయుడు (సంపూర్ణేష్‌బాబు) వస్తాడు. ఆండ్రాయుడు రాకతో పెదరాయుడు జీవితం అనేక మలుపులు తిరుగుతుంది. ఇంతకీ ఈ ఆండ్రాయుడు ఎవరు? పెదరాయుడుతో తనకున్న సంబంధం ఏమిటి? ఆండ్రాయుడు వచ్చాక పెదరాయుడు జీవితంలో ఏం జరిగింది? పాపారాయుడు (సంపూ)కీ వీళ్లకూ ఉన్న సంబంధం ఏమిటి? అనేది మిగతా కథ.
ఇతర లంకెలు
వర్గం:తెలుగు హాస్యచిత్రాలు
జాతీయ మహిళ కమిషన్
జాతీయ మహిళ కమిషన్ 1990 చట్టం ప్రకారం 1990, ఆగస్టు 30న ఈ చట్టం రాష్ట్రపతి ఆమోదం పొంది, 1992 జనవరి 31వ తేదీన ఏర్పడిన శాసనబద్ధమెన సంస్థ.
నిర్మాణం, నియామకం, పదవీ కాలం
జాతీయ మహిళ కమిషన్‌లో ఒక చైర్మన్, 5 మంది సభ్యులు, ఒక సభ్య కార్యదర్శి ఉంటారు. వీరిని రాష్ట్రపతి నియమిస్తాడు, వారి పదవీ కాలం 3 సంవత్సరాలు. ఈ కమిషన్‌లో ఒకరు ఎస్సీ, ఎస్టీ తెగలకు చెందిన వారిని ఒక్కొక్కరిని నియమించాలి. వీరి నియామకం, తొలగింపు అధికారాలు రాష్రపతికే ఉంటాయి.
హర్జోత్ సింగ్ బైన్స్
హర్జోత్ సింగ్ బైన్స్ పంజాబ్ రాష్ట్రానికి చెందిన రాజకీయ నాయకుడు. ఆయన 		 ఆనందపూర్ సాహిబ్ శాసనసభ నియోజకవర్గం నుండి ఎమ్మెల్యేగా గెలిచి, 2022లో భగవంత్ మాన్ మంత్రివర్గంలో న్యాయ, పర్యాటక శాఖ మంత్రిగా భాద్యతలు నిర్వహిస్తున్నాడు.
రాజకీయ జీవితం
హర్జోత్ సింగ్ బైన్స్ ఆమ్ ఆద్మీ పార్టీ ద్వారా రాజకీయాల్లోకి వచ్చి 2017లో జరిగిన పంజాబ్ అసెంబ్లీ ఎన్నికల్లో సహ్నేవాల్ నియోజకవర్గం నుండి పోటీ చేసి ఓడిపోయాడు. ఆ తరువాత ఆయన ఆమ్ ఆద్మీ పార్టీ జాతీయ అధికార ప్రతినిధిగా, జాతీయ కార్యవర్గ సభ్యుడిగా, ఆమ్ ఆద్మీ పార్టీ పంజాబ్ యువజన విభాగం అధ్యక్షుడిగా పని చేశాడు. హర్జోత్ సింగ్ బైన్స్ పంజాబ్ శాసనసభ ఎన్నికల్లో ఆనందపూర్ సాహిబ్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై భగవంత్ మాన్ మంత్రివర్గంలో న్యాయ, పర్యాటక శాఖ మంత్రిగా నియమితుడయ్యాడు.
మూలాలు
వర్గం:ఆమ్ ఆద్మీ పార్టీ రాజకీయ నాయకులు వర్గం:1990 జననాలు
రామనాథ స్వామి దేవాలయం
రామనాథ స్వామి దేవాలయం భారత దేశంలోని తమిళనాడుకు చెందిన రామేశ్వరం ద్వీపంలో ఉన్న ప్రసిద్ధ హిందూ శైవ క్షేత్రం. ఇది 275 పాడల్ పేత్ర స్థలములలో ఒకటి. దీనిని ప్రసిద్ధ భక్తులైన "నాయనార్లు", అప్పార్లు, సుందరార్లు, తిరుగ్నాన సంబందార్లు తమ కీర్తనలతో ఆ దేవాలయ మహిమలను కీర్తించారు. ఈ దేవాలయం 12 వ శతాబ్దంలో పాండ్య రాజ్యంలో విస్తరింపబడింది. ఈ దేవాలయ ముఖ్య విగ్రహాలు జఫాన రాజ్యానికి చెందిన జయవీర చింకైరియన్, ఆయన తర్వాత వారైన గుణవీర చింకైయన్ లచే పునరుద్ధరింపబడింది. ఈ దేవాలయం మిగిలిన భారతదేశంలోని హిందూ దేవాలయాల కంటే అతిపెద్ద వరండా కలిగియుంది. ఈ దేవాలయం రామేశ్వరం అనే ద్వీప పట్టణంలో ఉంది. ఇది శైవులకు, వైష్ణవులకు, స్మార్థులకు ప్రసిద్ధ క్షేత్రంగా భాసిల్లినది. ఈ దేవాలయం 12 జ్యోతిర్లింగాలలో ఒకటి. ఈ దేవాలయంలో శివుడు "జ్యోతిర్లింగం"గా కొలువబడుతున్నాడు. "జ్యోతిర్లింగం" అనగా దీప స్తంభం అని అర్థం.
ఇతిహాసాల ప్రకారం రామాయణంలో రాముడు విష్ణువు యొక్క ఏడవ అవతారం. రామేశ్వరంలో శ్రీ రాముడు సేతువు నిర్మించి లంకాధినేతైన రావణాసురుడు పరిపాలించిన లంకకు చేరాడు. ఇక్కడ రాముడు నిర్మించిన సేతువుని రామసేతువు అని పిలుస్తారు. రావణాసురిడిని హతమార్చిన  తర్వాత తనకి అంటిన బ్రహ్మ హత్యాపాతకం నిర్మూలించు కోవడం కొరకు రామేశ్వరము లింగ ప్రతిష్ఠ చేయాలను కుంటాడు. రాముదు శివుణ్ణి కొలుచుటకు పెద్ద లింగాన్ని ప్రతిష్టించాలని అనుకోని హనుమంతుని హిమాలయాల నుండి లింగాన్ని తేవలసినదిగా ఆజ్ఞాపిస్తాడు. ఆయన తెచ్చే లోపుగానే కాలాతీతం అయినందున రాముని భార్య సీత చిన్న లింగాన్ని తయరుచేసి తెస్తుంది. ఈ లింగమే గోపురంలో కొలువ బడుతున్నదని నమ్మకం. ఈ లింగాన్ని రామనాథేశ్వర స్వామిగా ప్రతిష్ఠించాడు రాముడు. రామేశ్వరము శైవులకు, వైష్ణవులకు అత్యంత పవిత్ర స్థలము.
దేవాలయం గురించి
ఈ దేవాలయ ప్రధాన దైవం "రామనాథస్వామి" (శివుడు). ఈ దైవం లింగాకారంలో ఉంటుంది. ఈ దేవాలయ గర్భగుడిలో రెండు లింగాలు ఉంటాయి. వాటిలో ఒకటి రాముని భార్య సీతమ్మవారు తయారుచేసిన ఇసుక లింగం, రెండవది హనుమంతుడు కైలాసము నుండి తెచ్చిన విశ్వలింగం. రాముడు "విశ్వలింగాన్ని" మొడట పూజించాలని సూచించాడు. ఆనాటి నుండి ఈ సాంప్రదాయం కొనసాగుతుంది.
దక్షిణ భారత దేశంలోని ప్రాచీన దేవాలయాల వలెనే ఈ దేవాలయానికి కూడా అతి పెద్ద ప్రహరీ గోడ నాలుగు వైపులా ఉంది. తూర్పు నుండి పశ్చిమ ప్రాకార గోడల మధ్య దూరము 865 అడుగులు, దక్షిణం నుండి ఉత్తర ప్రాకార గోడ ల మధ్య దూరము 657 అడుగులు. దేవాలయానికి నాలుగు దిక్కుల పెద్ద పెద్ద గాలి గోపురాలు ఉన్నాయి. ఈ దేవాలయం అంతరంలో పెద్ద వరండాలు కలిగి, మధ్యలో అధికంగా ఐదు అడుగుల పైన వేదికలపై భారీ మండపాలు ఉన్నాయి.
రెండవ కారిడార్ ఇసుకరాయి స్తంభాలు, దూలాలు, పైకప్పుతోనూ తయారైనది. మూడవ కారిడార్ యొక్క పశ్చిమ వైపు, పశ్చిమ గోపురం నుండి సేవుమాథవ విగ్రహానికి పోవు చదునైన మార్గం మధ్యలో ఒక ఏకైక నిర్మాణము చదరంగ బోర్డు వలె ఉంటుంది. ఇది "చొక్కట్టన్ మండపం"గా ప్రసిద్ధి చెందింది. ఇచట ఉత్సవ విగ్రహాలను వసంతోత్సవంలో ఉంచుతారు. రామనాథుని సేతుపతి చే నిర్వహింపబడుతున్న ముఖ్య పండగలైన అయిన ఆది (జూలై-ఆగష్టు), మాసి (ఫిబ్రవరి-మార్చి) తర్వాత ఆరవ రోజున కూడా ఈ మండపంలోనే విగ్రహాలను ఉంచుతారు.
బయటి కారిడార్ సముదాయము 6.9 మీటర్లు ఎత్తు, 400 అడుగుల తూర్పు పడమరలకున్నూ, 640 అడుగులు ఉత్తర దక్షిణలకున్నౌ కలిగి ప్రపంచంలోనే పెద్దదిగా చరిత్ర సృష్టించింది. అంతర కారిడార్ 224 అడుగుల తూర్పు పడమరలకున్నూ, 352 అడుగులు ఉత్తర దక్షిణలకున్నూ విస్తరించి ఉంది. వాటి వెడల్పు 15.5 అడుగుల నుండి 17 అడుగులు తూర్పు పడమరలకున్నూ, 14.5 నుండి 17 అడుగుల వెడల్పుతో 172 అడుగులు ఉత్తర దక్షిణాలకున్నూ విస్తరించి ఉంది. ఈ కారిడార్ల మొత్తం పొడవు 3850 మీటర్లు ఉంటుంది. అందులో సుమారు 1212 స్తంభాలు బయటి కారిడార్లో ఉంటాయి. వాటి ఎత్తు భూమినుండి పైకప్పు మధ్య భాగానికి సుమారు 30 అడుగులు ఉంటుంది. ముఖ్య గోపురం లేదా "రాజగోపురం: 53 మీటర్ల ఎత్తు ఉంటుంది. అనేక స్థాంబాలు వ్యక్తిగత కూర్పుతో చెక్కబడినాయి.
ఆలయ సముదాయంలో, రామేశ్వరం చుట్టూ గల విగ్రహాలు
ఇచట రామనాథస్వామి, విశాలాక్షి దేవతల విగ్రహాలు విడివిడిగా ఉన్నాయి. ఇవి ఒక కారిడార్ తో వేరుచేయబడినాయి. ఇచట విశాలాక్షి,పర్వతవర్ధిని,ఉత్సవ విగ్రహం,శయన గృహం పెరుమాళ్, మొహానపతి విగ్రహాలు విడివిడిగా ఉన్నాయి. ఈ దేవాలయంలో వివిధ రకాల మండపాలు ఉన్నాయి. అవి అనుప్పు మండపం, సుక్రవార మండపం, సేతుపతి మండపం, కళ్యాణ మండపం, నంది మండపం. జ్యోతిర్లింగాలు.
చార్ థామ్
ఈ దేవాలయం అతి పవిత్రమైన హిందువుల "చార్‌దామ్" (నాలుగు ఆధ్యాత్మిక స్థలాలు) లలో ఒకటి. మిగిలినవి భద్రీనాథ్, పూరీ, ద్వారక లు. దీని మూలములు కచ్చితంగా తెలియనప్పటికీ, అద్వైత మత పాఠశాలను ఆది శంకరాచార్యులు ప్రారంభించారు. ఆయన హిందూ సాథు సంస్థలను భారత దేశ వ్యాప్తంగా నెలకొల్పినట్టు ఆధారాలున్నాయి. ఇచట చార్‌ధామ్‌ లలో ఒకటిగా ఈ దేవాలయాన్ని నెలకొల్పినట్లు ఆధారాలున్నాయి. భారత దేశం నలుమూలలా నాలుగు మఠాలు నెలకొల్పాడు. వాటిలో ఉత్తర భాగాన భద్రీనాథ్ లో భద్రీనాథ్ దేవాలయం, తూర్పున పూరీలో జగన్నాథ దేవాలయం, పశ్చిమాన ద్వారకలో ద్వారకాధీశ దేవాలయాన్ని, దక్షిణాన రామేశ్వరంలో రామనాథస్వామి దేవాలయాలను నెలకొల్పాడు. సిద్ధాంతపరంగా దేవాలయాలు హిందూమత శాఖలైన శైవ, వైష్ణవ శాఖలుగా విభజించబడినప్పటికీ, చార్‌ధామ్‌ అందరు హిందువులకూ ప్రసిద్ధ యాత్రా స్థలాలుగా భాసిల్లాయి.
ఛోటా చార్‌ధామ్‌ పేరుతో హిమాలయాలలో నాలుగు నిలయాలున్నాయి ("ఛోటా" అనగా "చిన్న" అని అర్థము). అవి : భద్రీనాథ్, కేదార్‌నాథ్, గంగోత్రి, యమునోత్రి. ఈ నాలుగు క్షేత్రాలు కూడా హిమాలయాల దిగువ ప్రాంతాలలో ఉన్నాయి. 20 వ శతాబ్దంలో అసలైన చార్‌ధామ్‌ లకు ఈ నాలుగు చార్‌ధామ్‌ల మధ్య గల భేదాలను బట్టి హిమాలలోని ఈ క్షేత్రాలకు "ఛోటా చార్‌ధామ్‌" అని పేరిడినారు. ఈ నాలుగు క్షేత్రాలను సందర్శించుట అనునది హిందువులలో పవిత్రమైన పుణ్యకార్యంగా భావిస్తారు. జీవితంలో ఒకసారైనా వీటిని సందర్శించాలనేది హిందువుల నమ్మకం సాంప్రదాయకంగా ఈ ప్రయాణం తూర్పున పూరీ నుండి ప్రారంభమై సవ్యదిశలో ప్రయాణిస్తూ మిగిలిన మూడింటినీ సందర్శించాలి.
జ్యోతిర్లింగం
శివ పురానం ప్రకారం పూర్వం బ్రహ్మ విష్ణువులు, తమలో తము "నేను గొప్ప అంటే నేను గొప్ప" అని వాదించుకున్నారు. ఈ వాదులాట కాస్త వివాదంగా మారింది .దాంతో పరమేశ్వరుడే స్వయంగా రంగంలోకి దిగాలనుకొన్నాడు. ఈశ్వర సంకల్పంతో ఒక పెద్ద జ్యోతిర్లింగం బ్రహ్మ విష్ణువుల మధ్య వెలసింది. బ్రహ్మ విష్ణువులు ఇద్దరు లింగాన్ని సమీపించారు.అప్పటి వరకు వారి మధ్య ఉన్న ఆధిపత్య పోరు తాత్కలికంగా సద్దుమణిగింది.ఆ మహా లింగం మొదలు, తుది తెలుసుకోవాలన్న ఆసక్తి వారిద్దరికీ కలిగింది.బ్రహ్మ హంసా రూపం దరించి లింగం అగ్ర బాగాన్ని చూడడానికి, విష్ణువు వరాహ రుపమలో అదిని కనుక్కోవడానికి బయలు దేరాడు. బ్రహ్మకు ఎంతకు లింగం అగ్ర భాగం కాని మొదలు కాని కనిపించలేదు.ఇంతలో లింగం పక్క నుంచి ఒక కేతక పుష్పం (మొగలి పువ్వు) జారి కిందకు రావడం చూసి బ్రహ్మ దాన్ని అపితనకు, బ్రహ్మకు, విష్ణువుకు నడుమ జరిగిన వాదాన్ని వివరించి, సహాయం చేయమని అడిగాడు. ఆవు కనపడితే అదే విధంగా చెప్పి, ఆ లింగం అగ్ర భాగాన్ని చూసినట్లుగా, విష్ణువుతో చెప్పేటప్పుడుఅది నిజమేనని సాక్ష్యం ఇమ్మని ప్రాదేయపడ్డాడు. సాక్షాత్తు సృష్టి కర్తయే తనని బ్రతిమాలేసారికి కాదనలేక సరేనంటాను. రెండు, కిందకు దిగి వచ్చే సారికి విష్ణువు తాను ఆ లింగం మొదలు చూడలేకపోయాను అని ఒప్పుకున్నాడు. బ్రహ్మ తాను లింగం అగ్ర భాగాన్ని చూశానని, కావాలంటే అవును, మొగలి పువ్వును అడగమని చెప్పాడు..నిజమే అంది మొగలి పువ్వు, బ్రహ్మ దేవుడి మాటను కాదనలేక అయన లింగం అగ్ర భాగాన్ని చూసాడని ఆవు తలతో చెబుతుంది కాని, అసత్యం చెప్పడానికి ఇష్టం లేక తోకతో చూడలేదని చెబుతుంది. బ్రహ్మ దేవుడి అసత్య ప్రచారాన్ని చూడ లేక ఈశ్వరుడు ప్రతయ్యక్షమయ్యాడు. బ్రహ్మ దేవుడు అబద్దం చెప్పిన కారణం భూలోకంలో ఎచ్చటా పూజలు అందుకోడానికి అర్హత లేకుండా శాపం యిచ్చాడు. విష్ణువుకు ప్రజలు నిరంతరం కొలిచేటట్లు వరమొసగాడు. శివుడు యేర్పరచిన "జ్యోతిర్లింగం" అనంతమైనది. దానినుండి వెలువడిన కిరణాలు పడిన ప్రదేశాలు ద్వాదశ జ్యోతిర్లింగాలైనాయి. సాధారణంగా జ్యోతిర్లింగాలు 64 కానీ వాటిలో 12 మాత్రం అత్యంత ప్రసిద్ధమైనవిగా భావింపబడతాయి. ఈ పన్నెండు జ్యోతిర్లింగాలలో ప్రతీదీ అచ్చట గల ప్రధాన దైవం పేరుతోనే ఉంటాయి. ప్రతీదీ ప్రత్యేకతను సంతరించుకుంటాయి .ఈ జ్యోతిర్లింగాలన్నింటిలో ప్రధాన దైవం "లింగము". ఇది అనంతమైన జ్యోతిర్లింగ స్తంభంగా భావింపబడుతుంది. ఇది అనంతమైన శివతత్వానికి నిదర్శనం. ఈ జ్యోతిర్లింగాలు గుజరాత్ లోని సోమనాథుడు, శ్రీశైలం లోని మల్లిఖార్జునుడు, ఉజ్జయిని లోని మహాకాళేశ్వరుడు, మధ్యప్రదేశ్ లోని ఓంకారేశ్వరుడు, హిమాలయాలలోని కేదారినాథుడు, మహారాష్ట్ర లోని భీమశంకరుడు, వారణాశి లోని కాశీ విశ్వనాథుడు, మాహారాష్ట్రలోని త్రయంబకేశ్వరుడు, డియోగర్ లోని వైద్యనాథుడు, ద్వారక లోని నాగేశ్వరుడు, తమిళనాడులోని రామేశ్వరుడు, ఔరంగాబాద్ లోని గ్రీష్మేశ్వరుడు.
చారిత్రాత్మక తీర్థయాత్ర
ఈ దేవాలయం చారిత్రక ప్రాధాన్యత కలిగిన ప్రసిద్ధ పర్యాటక ప్రాంతం. తంజావూరును పరిపాలించు మహారాజులు "సత్రం" లేదా విరామ భవనాలను నిలకొల్పారు. ఇవి మయిలాదుతురై, రామేశ్వరం మధ్య 1745, 1837 లలో నెలకొల్పారు. వీటిని దేవాలయానికి విరాళంగా యిచ్చారు. <!--
Temple contributions and donations from Hindu kings
The temple in its current shape is believed to have been built during the 17th century, while Fergusson believes the small vimana in the west corridor belonging to the 11th or 12th centuries. The contribution of the Jaffna kings of the Sethupathy dynasty to the temple was considerable. King Jeyaveera Cinkaiariyan (1380 — 1410 CE) shipped stone blocks from Koneswaram temple, Trincomalee to the temple to renovate its sanctum sanctorum. Jeyaveera Cinkaiariyan's successor Gunaveera Cinkaiariyan (Pararacacekaran V), a trustee at Rameswaram who also oversaw structural development of this temple and the promotion of Saivite belief donated part of his revenue to Koneswaram. Especially to be remembered are the immense sums that were spent during the tenure of Pradani Muthirulappa Pillai towards the restoration of the Pagodas which were falling into ruins, the splendid Chockattan Mantapam or the cloistered precincts of the temple at Rameshwaram that he finally completed. The rulers of Sri Lanka contributed to the temple - Parakrama Bahu (1153-1186 CE) was involved in the construction of the sanctum sanctorum of the temple. The temple was repaired and substantial portions reconstructed by the Nagarathars of Devakottai, especially Shree AL.AR.RM.Arunachalam Chettiar, then Zamindar of Devakottai. He was the Hereditary Trustee of Ramanathaswamy Temple. Thereafter his son AL AR Kalairajah Chettiar, subsequently his son AL AR K Veerappa Chettiar, and subsequently his son AL AR K VR ChinnaVeerappa Chettiar are Hereditary Trustees of Rameswaram Ramanathaswamy Temple.
వార్తలు
The temple priests are Mahastra Brahmins who get Diksha from Sringeri Mutt. Shortage of priests has been reported as there are 5 priests to manage the 13 shrines within the temple. The shortage is more pronounced during the 12 day Maha Shivaratri festival when the festival deities of the temple are taken in procession. The temple comes under the renovation and consecration of the 630 temples planned to be renovated by the Hindu Religious and Charitable Endowment Department of the Government of Tamil Nadu. The temple authorities have planned to renovate and widen the pathways to the 22 holy theerthams of the temple. The consecration of the temple is planned during 2013. The temple is one of the temples offering Free meal scheme of the government, which provides meals to devotees of the temple. A pilgrim house is planned by the government to extend the scheme to more pilgrims. -->
తెలుగు విశ్వవిద్యాలయము - సాహితీ పురస్కారాలు (2019)
పొట్టి శ్రీరాములు తెలుగు విశ్వవిద్యాలయము భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు సాహిత్యంలో వెలువడిన ఉత్తమ గ్రంథాలకు సాహితీ పురస్కారాలు అందజేస్తారు.
1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.
పురస్కార గ్రహీతలు
2019 సంవత్సర సాహితీ పురస్కారానికి ఎంపిక చేసిన 10 ఉత్తమ గ్రంథాల వివరాలు 2022 జూన్ 13న ప్రకటించబడ్డాయి. 2022, జూలై 7వ తేదీన తెలుగు విశ్వవిద్యాలయంలోని ఎన్టీఆర్‌ కళామందిరంలో జరిగిన పురస్కారాల ప్రదానోత్సవ కార్యక్రమంలో తెలంగాణ ఉన్నత విద్యామండలి చైర్మన ఆచార్య ఆర్‌.లింబాద్రి ఈ సాహితీ పురస్కారాలను ప్రదానం చేశారు. ఈ కార్యక్రమంలో ఉపకులపతి ఆచార్య తంగెడ కిషన్‌రావు, తెలంగాణ సాహిత్య అకాడమీ మాజీ చైర్మన్ నందిని సిధారెడ్డి, జె.ఎన్.టి.యూ. ఉపకులపతి డా. కట్టా నర్సింహారెడ్డి, కాకతీయ విశ్వవిద్యాలయం పూర్వ ఉపకులపతి సాయన్న, తెలుగు విశ్వవిద్యాలయ రిజిస్ట్రార్ ఆచార్య భట్టు రమేష్‌, రింగు రామ్మూర్తి తదితరులు పాల్గొన్నారు.
మూలాలు
వర్గం:పురస్కారాలు వర్గం:తెలుగు విశ్వవిద్యాలయ పురస్కారాలు
బాందా
బాందా ఉత్తర ప్రదేశ్ రాష్ట్రంలో, బుందేల్‌ఖండ్ ప్రాంతంలో, యమునా నదికి దక్షిణాన ఉన్న పట్టణం. ఇది బాందా జిల్లా ముఖ్య పట్టణం కూడా. ఇది బుందేల్‌ఖండ్ ప్రాతంలో తూర్పు కొసన ఉన్న జిల్లా.
బాందా నుండి ముఖ్యమైన పట్టణాలు నగరాలకు రైలు, రోడ్డు మార్గాలున్నాయి. ఈ పట్టణం కేన్ నది కుడి ఒడ్డున, అలహాబాద్‌కు నైరుతి దిశలో 95 కి.మీ.దూరంలో ఉంది. బాందా బ్రిటిష్ పరిపాలనలో యునైటెడ్ ప్రావిన్స్‌లోని అలహాబాద్ విభాగంలో ఒక ముఖ్యమైన పట్టణంగా ఉండేది. 1901 లో పట్టణ జనాభా 22,565. గతంలో ఇక్కడ సైనిక కంటోన్మెంటుండేది. పట్టణ పరిపాలనను మునిసిపల్ బోర్డు నిర్వహిస్తుంది.
జనాభా వివరాలు
2011 భారత జనాభా లెక్కల ప్రకారం, బాందా జనాభా 1,54,428, వీరిలో పురుషులు 82,116, మహిళలు 72,312. ఆరేళ్ళ లోపు పిల్లలు 18,621. బాందాలో మొత్తం అక్షరాస్యుల సంఖ్య 1,11,432, ఇది జనాభాలో 72.16%, పురుషుల్లో 77.4% అక్షరాస్యత ఉండగా, స్త్రీలలో 66.2%గా ఉంది. బాందాలో ఏడేళ్ళకు పైబడిన వారిలో అక్షరాస్యత 82.1%. ఇందులో పురుషుల అక్షరాస్యత రేటు 87.9% స్త్రీ అక్షరాస్యత రేటు 75.4%. లింగ నిష్పత్తి 881. షెడ్యూల్డ్ కులాల జనాభా 18,539, షెడ్యూల్డ్ తెగల జనాభా 17. 2011 నాటికి పట్టణంలో 27,987 గృహాలు ఉన్నాయి.
చరిత్ర
షంషేర్ బహదూర్ I (కృష్ణారావు) బాందా రాజ్యానికి మరాఠా పాలకుడు. అతను బాజీరావ్ I, మస్తానీ ల కుమారుడు. తన తండ్రి ఆధిపత్యంలో ఉన్న బాందా, కల్పిలో కొంత భాగాన్ని అతడు పొందాడు. 1761 లో, మరాఠాలు, ఆఫ్ఘన్లకు మధ్య జరిగిన మూడవ పానిపట్టు యుద్ధంలో అతను, అతని సైన్యం (పేష్వాతో కలిసి పోరాడారు) పాల్గొన్నారు. అతను ఆ యుద్ధంలో గాయపడి, కొన్ని రోజుల తరువాత డీగ్ వద్ద మరణించాడు. షంషేర్ వారసుడు అలీ బహదూర్ (కృష్ణ సింగ్) బుందేల్‌ఖండ్‌లోని పెద్ద భాగంపై తన అధికారాన్ని స్థాపించుకున్నాడు. బాందాలో పేష్వా కు సుబేదారయ్యాడు. షంషేర్ బహదూర్ వారసులు మరాఠా రాజ్యం పట్ల తమ విధేయతను కొనసాగించారు. అతని మనవడు, షంషేర్ బహదూర్ II, 1803 నాటి ఆంగ్లో-మరాఠా యుద్ధంలో ఆంగ్లేయులతో పోరాడాడు.
బుందేల్‌ఖండ్ కేసరి, దేవాన్ శత్రుఘ్న సింగ్ & రాణి రాజేంద్ర కుమారి నాయకత్వంలో బాందా ప్రాంతం భారత స్వాతంత్ర్య పోరాటంలో పాల్గొంది.
రోడ్డు రవాణా
టాక్సీలు, సైకిల్ రిక్షాలు, ఆటో రిక్షాలు నగరంలో అందుబాటులో ఉన్న బహుళ రవాణా మార్గాలు. జాతీయ రహదారి 76 బాందా గుండా వెళుతుంది. ఇది పట్టణాన్ని ఝాన్సీ, అలహాబాద్ లతో కలుపుతుంది. రాష్ట్ర రహదారి 92, బాందాను ఫతేపూర్తో కలుపుతుంది. రాష్ట్ర రహదారి 76 అలహాబాద్‌తో టి, జాతీయ రహదారి 86 కాన్పూర్‌తోటీ కలుపుతుంది. సుదూర సేవలే కాకుండా, రాష్ట్రంలోని సమీప ప్రదేశాలకు పట్టణం అనేక బస్సు సేవలు ఉన్నాయి. కాన్పూర్, అలహాబాద్, ఢిల్లీ, సాగర్, లక్నో, ఝాన్సీ, ఖజురహో మొదలైన పట్టణాలకు రోజువారీ బస్సులు చాలా ఉన్నాయి. రోడ్ బారా గాలౌలి, పైలాని రోడ్ ద్వారా కాన్పూర్ చేరుకోవచ్చు.
మూలాలు
వర్గం:All articles containing potentially dated statements వర్గం:Articles containing potentially dated statements from 2001 వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
క్షిపణి సాంకేతికత నియంత్రణ వ్యవస్థ
alt=Missile Technology Control Regime - MTCR|thumb|క్షిపణి సాంకేతికత నియంత్రణ వ్యవస్థ|330x330px క్షిపణి సాంకేతికత నియంత్రణ వ్యవస్థ (MTCR) క్షిపణులు, మానవరహిత వైమానిక వాహనాలకు సంబంధించిన సాంకేతికతను ఎగుమతి చెయ్యడాన్ని నియంత్రించే వ్యవస్థ. 500 కి.గ్రా. కంటే బరువును, 300 కి.మీ. కంటే దూరం మోసుకుపోగలిగే క్షిపణులు, మానవరహిత విమానాల వ్యాప్తిని ఇది నియంత్రిస్తుంది.
చరిత్ర
1987 ఏప్రిల్లో MTCRను ఏర్పాటు చేసారు అప్పట్లో ఉన్న G7 దేశాలు -కెనడా, ఫ్రాన్స్, జర్మనీ, ఇటలీ, జపాన్, ఇంగ్లండు, అమెరికాలు కలిసి ఈ వ్యవస్థను ఏర్పాటు చేసాయి. మానవరహితంగా అణుబాంబులను ప్రయోగించే వ్యవస్థలు, విశేషించి 500 కి.గ్రా. కు పైబడిన బరువును 300 కి.మీ. పైబడిన దూరానికి మోసుకెళ్ళే వ్యవస్థలు వ్యాప్తి చెందకుండా నివారించడమే దీని లక్ష్యం.
1992 జూన్ 29 నుండి జూలై 2 వరకు ఓస్లోలో జరిగిన వార్షిక సమావేశంలో MTCR పరిధిని సామూహిక జనహనన ఆయుధాలను మోసుకెళ్ళగలిగే మానవరహితంగా ఎగిరే వాహనాలకు కూడా విస్తరించారు. నిషేధించిన వస్తువులను రెండు వర్గాలుగా విభజించారు. సభ్యదేశాల సంఖ్య 35 కు పెరిగింది. 2016 జూన్ 27 న భారత్ కూడా MTCR లో చేరింది.
MTCR ఏర్పడ్డాక, అనేక బాలిస్టిక్ క్షిపణుల అభివృద్ధి కార్యక్రమాలు ఆగడం గానీ, నెమ్మదించడం గానీ జరిగింది. ఆర్మ్స్ కంట్రోల్ ఎసోసియేషన్ ప్రకారం, "అర్జెంటైనా, ఈజిప్టు, ఇరాక్ దేశాలు సంయుక్తంగా చేపట్టిన కాండర్-2 బాలిస్టిక్ క్షిపణి కార్యక్రమాన్ని ఆపేసాయి. బ్రెజిల్, దక్షిణాఫ్రికా కూడా తమ బాలిస్టిక్ క్షిపణి కార్యక్రమాలను లేదా అంతరిక్ష వాహనాల కార్యక్రమాలను ఆపేసాయి. పోలండు, చెక్ రిపబ్లిక్ వంటి తూర్పు ఐరోపా దేశాలు  MTCR  లో చేరే అవకాశాలను మెరుగుపరచుకునేందుకు తమ వద్ద ఉన్న బాలిస్టిక్ క్షిపణులను ధ్వంసం చేసాయి.” 1994 అక్టోబరులో MTCR మార్గదర్శకాలను మరింత సమానంగా అమలుచేసేందుకు, సభ్యదేశాలు "నో అండర్‌కట్” విధానాన్ని ఏర్పరచుకున్నాయి. దీని ప్రకారం, ఒక సభ్యదేశం ఏదైనా దేశానికి సాంకేతికతను ఇచ్చేందుకు తిరస్కరిస్తే, మిగతా సభ్యదేశాలన్నీ దాన్ని పాటించాలి.
చైనా MTCR లో సభ్యురాలు కాదుగానీ, 1987 నాటి మార్గదర్శకాలను స్వచ్ఛందంగా పాటించేందుకు అంగీకరించింది. 1991 లో చెప్పిన ఈ మాటనే, 1992 లో విదేశాంగ మంత్రి ఇచ్చిన లేఖలోనూ తెలిపింది. 1997 అక్టోబరులో చైనా అమెరికాలు చేసిన సంయుక్త ప్రకటనలో క్షిపణి వ్యాప్తి నిరోధంపై 1994 నాటి తమ సంయుక్త ప్రకటనకు కట్టుబ్వడి ఉన్నట్లుగా ప్రకటించారు  2004 లో చైనా MTCR లో చేరేందుకు అభ్యర్ధించినప్పటికీ, దాని ఎగుమతి నియంత్రణ ప్రమాణాలపై తమకున్న అభ్యంతరాల కారణంగా సభ్యదేశాలు సభ్యత్వాన్ని ఇవ్వలేదు.
ఇజ్రాయిల్, రుమేనియా, స్లొవేకియాలు కూడా సభ్యులు కానప్పటికీ స్వచ్ఛందంగా MTCR నియమాలను పాటించేందుకు అంగీకరించాయి.
MTCR కు కొన్ని పరిమితులూ ఉన్నాయి. సభ్యదేశాలు వ్యవస్థ నియమాలను గోప్యంగా అతిక్రమించిన దాఖలాలున్నాయి. చైనా, ఇరాన్, ఇజ్రాయిల్, ఉత్తర కొరియా, పాకిస్తాన్‌లు తమ క్షిపణి కార్యక్రమాలను  కొనసాగిస్తూనే ఉన్నాయి. వీటిలో కొన్ని దేశాలు, వివిధ స్థాయిల్లో విదేశీ సహకారంతో 1000 కి.మీ. పైబడిన దూరం ప్రయాణించే మధ్యమ పరిధి బాలిస్టిక్ క్షిపణులను మోహరించాయి. ఇంకా ఎక్కువ పరిధి గల క్షిపణుల కోసం చూస్తున్నాయి. మరీ ముఖ్యంగా ఇజ్రాయిల్, చైనాలు వ్యూహాత్మక అణ్వాయుధయుత ఖండాంతర క్షిపణులను, జలాంతర్గామి ప్రయోగిత బాలిస్టిక్ క్షిపణులను, ఉపగ్రహ వాహక నౌకల వ్యవస్థలనూ మోహరించాయి. వీటిలో  MTCR  సభ్యత్వం లేని కొన్ని దేశాలు అంతర్జాతీయ విపణిలో ఆయుధాలు కొనడమే కాక, అమ్ముతున్నాయి కూడా. ఉదాహరణకు, ప్రపంచవ్యాప్తంగా బాలిస్టిక్ క్షిపణుల వ్యాప్తిలో ఉత్తర కొరియాది ప్రాథమిక పాత్రగా భావిస్తున్నారు. చైనా, పాకిస్తాన్‌కు బాలిస్టిక్ క్షిపణులను, సాంకేతికతనూ సరఫరా చేసింది. సౌదీ అరేబియాకు DF-3A మధ్యంతర పరిధి బాలిస్టిక్ క్షిపణులను సరఫరా చేసింది. ఇరాన్, సిరియాకు క్షిపణి సాంకేతికతను సరఫరా చేసింది. MTCR లో సభ్య దేశంకాని ఇజ్రాయిల్‌కు తమ షావిత్ అంతరిక్ష ప్రయోగ వ్యవస్థను ఎగుమతి చేసే వీలు లేదు. కానీ 1994 లో క్లింటన్, అమెరికా కంపెనీలు దాన్ని దిగుమతి చేసుకునేందుకు వీలుగా దిగుమతి నిర్బంధాన్ని ఎత్తేసాడు.
బయటి లింకులు
వర్గం:క్షిపణులు వర్గం:అంతర్జాతీయ సంస్థలు
ఢిల్లీ-మొరదాబాద్ రైలు మార్గము
ఢిల్లీ-మొరదాబాద్ రైలు మార్గము  ఢిల్లీ, ఉత్తర ప్రదేశ్ రాష్ట్రంలోని మొరదాబాద్ లను అనుసంధానించే రైలు మార్గము. ఈ మార్గములో గజ్రౌలా-నజీబాబాద్ శాఖ మార్గము కూడా చేర్చబడింది. ఇది ఉత్తర రైల్వే జోన్ యొక్క పరిపాలనా అధికార పరిధిలో ఉంది.
చరిత్ర
ఘజియాబాద్-మొరాదాబాద్ రైలు మార్గము లింకు 1900 సం.లో ఔద్, రోహిల్ఖండ్ రైల్వే చేత స్థాపించబడింది.
విద్యుదీకరణ
ఢిల్లీ-ఘజియాబాద్-హపూర్-మొరాదాబాద్ రైలు మార్గము, 2016 జనవరి 19 నాటికి పూర్తిగా విద్యుద్దీకరించబడిన డబుల్ లైన్ మార్గం. గజ్రౌలా-నజీబాబాద్ శాఖ రైలు మార్గము ఇప్పటికీ డీజిల్ ట్రాక్షన్తో ఒక వరుస మార్గములో మాత్రం ఉంది.
లోకో షెడ్
ఘజియాబాద్ ఎలెక్ట్రిక్ లోకో షెడ్ ఢిల్లీ ప్రాంతానికి పనిచేస్తుంది. ఇది 2008 సం.లో 47 డబ్ల్యుఎపి-1 లొకోలను కలిగి ఉంది. ఇది డబ్ల్యుఎం-4, డబ్ల్యుఎపి-4, డబ్ల్యుఎపి-5, డబ్ల్యుఎపి-7, డబ్ల్యుఎజి-5హెచ్‌ఎ లొకోలను కూడా కలిగివుంది.
ప్రయాణీకుల ప్రయాణం
ఈ రైలు మార్గములో మొరాదాబాద్ ఒకే రైల్వే స్టేషను ఉంది. ఇది భారత రైల్వే యొక్క టాప్ వంద బుకింగ్ స్టేషన్లలో ఒకటి. కానీ ఈ స్టేషన్లో నుండి ఏ రకమైన మెయిల్ / ఎక్స్ప్రెస్ రైలు ప్రారంభం అనేది లేదు.
మూలాలు
వర్గం:ఉత్తర ప్రదేశ్ రైలు రవాణా వర్గం:1900 రైల్వే సేవలు ప్రారంభాలు * *
బాబా రాందేవ్
బాబా రాందేవ్  ఒక హిందూ ఆధ్యాత్మిక గురువు., సుప్రసిద్ద యోగా గురువు. పతంజలి ఆశ్రమాన్ని స్థాపించి పలు మత, సేవా కార్యక్రమాలు చేస్తున్నాడు.
వార్తలలో రాందేవ్
మాతృ భూమిపై ఆపేక్ష చాటడమే యోగా గురువు రాందేవ్ బాబా వ్యాఖ్యలపై వివాదం ముదురుతోంది. భారత్ మాతాకీ జై అని అనని వారి తల నరికి చంపేవాడినని, కానీ చట్టాన్ని దృష్టిలో పెట్టుకుని అలా చేయడం లేదని అన్నారు. భారత్ మాతాకీ జై అనే నినాదం చేయడమంటే మాతృ భూమిపై ఆపేక్ష చాటడమేనని, ఇందులో మతపరమైన కోణమేమీ లేదని రాందేవ్‌ బాబా అన్నారు. రాందేవ్ వ్యాఖ్యలు హింసకు పిలుపునివ్వడమేనని కాంగ్రెస్‌ నేత సంజయ్‌ ఝా ప్రజలను బెదిరిస్తున్న రాందేవ్‌పై చర్యలు తీసుకోవాలంటూ, భారత్‌మాతాకీ జై అనడం ముస్లిం మతానికి విరుద్ధమని, అందుకే తాము ఆ నినాదం చేయబోమని దేశంలోని అతిపెద్ద ఇస్లాం సంస్థ దారుల్ ఉలూమ్‌ డియోబంద్‌ ఫత్వా జారీ చేసిన విషయాన్ని ఆయన గుర్తు చేశారు. భారత్‌ మాతాకీ జై బదులు.. తాము హిందూస్తాన్‌ జిందాబాద్‌ అని నినదిస్తామని ఆ సంస్థ తెలిపిందని ఆయన పేర్కొన్నారు.
మహారాష్ట్ర సీఎం దేవేంద్ర ఫడ్నవీస్‌ రాందేవు బాబాను సమర్ధిస్తూ స్పందించారు. భారత్ మాతాకీ జై అనని వాళ్లు దేశం విడిచి వెళ్లిపోవాలని వ్యాఖ్యానించారు.
పతంజలి ప్రొడక్టులను
బాబా రాందేవ్ ఆధ్వర్యంలో మార్కెటింగ్ అవుతున్న పతంజలి ప్రొడక్టులను వాడవద్దని తమిళనాడు తహీద్ జమాత్ (టీఎన్టీజే) ఫత్వా జారీ చేసింది. ఇస్లాంలో ఎంతమాత్రమూ స్థానంలేని గోమూత్రాన్ని వివిధ ఆహార, చర్మ సంరక్షణ, ఆరోగ్య ఉత్పత్తుల్లో వాడుతున్నారని, ఇవి బహిరంగ మార్కెట్లో, ఆన్ లైన్లో లభ్యమవుతున్నాయని టీఎన్టీజే ఓ ప్రకటనలో ఆరోపించింది. "ముస్లింల నమ్మకాల ప్రకారం ఆవు మూత్రం ఎంతమాత్రమూ ఉపయోగించరాదు. అందువల్ల పతంజలి ఉత్పత్తులు కూడా వాడకండి" అని ఆ ఫత్వాలో పేర్కొన్నారు.
డెంగ్యూ వ్యాధికి
డెంగ్యూతో ఢిల్లీ వణుకుతుంటే దానికంత భయపడాల్సిన పనిలేదని, ఆయుర్వేద మందులతో తగ్గించొచ్చని యోగా గురువు రామ్‌దేవ్‌ బాబా అభయమిస్తున్నారు. 4 రకాల ఆకుల రసంతో డెంగ్యూ వ్యాధికి ఆయన విరుగుడు కనిపెట్టారు. గిలోయ్, అనార్‌ అంటే దానిమ్మ, అలోవేరా అంటే కలబంద, పపీతేకా పత్తా అంటే బొప్పాయి ఆకులతో తీసిన జూస్‌ను 50 ఎంఎల్‌ చొప్పున తీసుకుంటే 4 రోజుల్లో డెంగ్యూ నయమవుతుందని తెలిపారు. డెంగ్యూ చాలా సీరియస్‌గా ఉంటే ప్రతి రెండు గంటలకోసారి ఈ రసాన్ని తీసుకోవాలని సూచించారు. ఇలా చేయడం వల్ల డెంగ్యూ వ్యాధి తగ్గడమే కాదు..ప్లేట్‌లెట్లు కూడా గణనీయంగా పెరుగుతాయని కొంతమంది రోగులకు చికిత్స చేసిన తర్వాతే దీన్ని రుజువు చేశామని బాబా తెలిపారు.
లండన్ లో నిర్భధం
2013 సెప్టెంబరులో యోగా గురు బాబా రాందేవ్ కు ఇంగ్లండ్లో చేదు అనుభవం ఎదురైంది. లండన్ లోని హీత్రూ విమానాశ్రయంలో కస్టమ్స్ అధికారులు దాదాపు ఎనిమిది గంటల పాటు నిర్బంధించారు. శనివారం రాందేవ్ ను విడిచిపెట్టినట్టు ఆయన ప్రతినిధి ఎస్.కె.తేజరావాలా తెలిపారు. వేధింపులకు గురైనట్టు 'స్వామీజీ' భావించారని తెలిపారు. కస్టమ్స్ అధికారులు రాందేవ్ ను సుదీర్ఘంగా ప్రశ్నించారు. బ్రిటన్కు విజట్ వీసాపై వచ్చారా లేక బిజినెస్ వీసాపైనా అన్న విషయం గురించి ఆరా తీశారు. ఆయన వెంట తీసుకెళ్లిన ఆయుర్వేద మందుల గురించి ప్రశ్నించారు. రాందేవ్ తన వెంట నాలుగు జతల దుస్తులు, కొన్ని మందులు, పుస్తకాలు తీసుకెళ్లారు.
'తనను ఎందుకు నిర్బంధించారని బాబా పలుసార్లు అధికారులను ప్రశ్నించారు. జీవితంలో ఎప్పుడూ నేరం, అనైతిక పనులు చేయలేదని చెప్పారు. ఐతే అధికారులకు ఆయన ప్రశ్నలకు సమాధానాలు చెప్పలేదు' అని తేజరావాలా చెప్పారు. 125 కోట్ల భారతీయులందరికీ ఇది అవమానకర సంఘటన అని ఆవేదన వ్యక్తంచేశారు. ఏడేళ్లుగా బాబా పలుసార్లు ఇంగ్లండ్ వెళ్లి యోగా తరగతులు నిర్వహించారని తెలిపారు. పతంజలి యోగ పీఠం నిర్వహిస్తున్న ఓ కార్యక్రమంలో పాల్గొనేందుకు లండన్ వెళ్లారు.
బయటి లంకెలు
వర్గం:బాబాలు వర్గం:హిందూ మతము వర్గం:హిందూమత సంస్థలు వర్గం:యోగా వర్గం:ఆధ్యాత్మిక గురువులు
బందీపూర్ జాతీయ పార్కు
thumb|బందీపూర్ నేషనల్ పార్క్, భారతదేశంలోని కర్ణాటక రాష్ట్రంలో ఉన్న ఒక జాతీయ అభయారణ్యం.|300x300px బందీపూర్ నేషనల్ పార్క్, భారతదేశంలోని కర్ణాటక రాష్ట్రంలో ఉన్న ఒక జాతీయ అభయారణ్యం. ఇది భారతదేశంలో రెండవ అత్యధిక పులి జనాభా కలిగిన రాష్ట్రం. ప్రాజెక్ట్ టైగర్ ఆధ్వర్యంలో 1974 లో టైగర్ రిజర్వ్ గా ఏర్పాటైంది. కర్ణాటక రాష్ట్రంలోని చామరాజనగర్ జిల్లాలోని గుండ్లుపేట తాలూకాలో ఉంది. ప్రక్కనే ఉన్న నాగర్‌హోల్ నేషనల్ పార్కుతో పాటు ఇది దేశంలోని ప్రధాన టైగర్ రిజర్వులలో ఒకటి. ఇది ఒకప్పుడు మైసూరు మహారాజుకు చెందిన వ్యక్తిగత వేట అడవి. ఇప్పుడు బందీపూర్ టైగర్ రిజర్వ్ గా పేరు మార్చారు. బందీపూర్ వన్యప్రాణులకు ప్రసిద్ది చెందింది. ఇక్కడ అనేక రకాల బయోమ్‌ లున్నాయి.
ఈ ఉద్యానవనం 874 చదరపు కిలోమీటర్ల (337 చదరపు మైళ్ళు) విస్తీర్ణంలో ఉంది, ఇది భారతదేశంలోని అంతరించిపోతున్న అనేక వన్యప్రాణులకు ఆవాసంగా ఉంది. ప్రక్కనే ఉన్న నాగర్‌హోల్ నేషనల్ పార్క్ (643 చదరపు కి. మీ (248 చదరపు మైళ్ళు) ), ముదుమలై నేషనల్ పార్క్ (320 చదరపు కి. మీ (120 చదరపు మైళ్ళు) ), వయనాడ్ వన్యప్రాణుల అభయారణ్యం (344 చదరపు కి. మీ (133 చదరపు మైళ్ళు) ) తో కలిసి, 2, 183 చదరపు కి. మీ (843 sq mi) నీలగిరి బయోస్ఫియర్ రిజర్వ్ లో భాగంగా ఉంది. ఇది దక్షిణ భారతదేశంలో అతిపెద్ద ఏనుగుల రక్షిత ప్రాంతం. పర్యాటక కేంద్రమైన ఊటీకి వెళ్లే మార్గంలో మైసూరు నుండి 80 కిలోమీటర్ల (50 మైళ్ళు) దూరంలో ఉంది. ఫలితంగా, బందీపూర్‌లో చాలా పర్యాటకుల తాకిడి ఎక్కువ. వాహనాల వల్ల ఏటా అనేక వన్యప్రాణులు మరణిస్తున్నాయి. వన్యప్రాణుల మరణాలను తగ్గించడానికి సాయంత్రం 9 గంటల నుండి తెల్లవారి 6 గంటల వరకు ఈ అభయారణ్యం గుండా ట్రాఫిక్‌ను నిషేధించారు.
చరిత్ర
మైసూర్ మహారాజు 1931 లో 90 చదరపు కిలోమీటర్లతో (35 sq mi) ఈ అభయారణ్యాన్ని వేణుగోపాల వైల్డ్ లైఫ్ పార్క్ అన్న పేరుతో స్థాపించారు. వేణుగోపాల వైల్డ్‌లైఫ్ పార్కుకు దాదాపు 800 చదరపు కిమీ (310 చదరపు మైళ్ళు) కలుపుతూ బందీపూర్ టైగర్ రిజర్వ్ 1973 లో ప్రాజెక్ట్ టైగర్ కింద స్థాపించారు.
భౌగోళికం
బందీపూర్ నేషనల్ పార్క్ 75 ° 12 '17 "E నుండి 76 ° 51 '32" E 11 ° 35' 34 "N నుండి 11 ° 57 '02" N మధ్య ఉంది. ఇక్కడ దక్కన్ పీఠభూమి, పశ్చిమ కనుమలను కలుస్తుంది. ఉద్యానవనం 680 మీటర్లు (2, 230 అడుగులు) నుండి 1, 454 మీటర్లు (4, 770 అడుగులు) ఎత్తు వరకు ఉంది. ఫలితంగా, పార్క్ వివిధ ఉంది బైయోమ్స్ సహా పొడి ఆకురాల్చు అడవులు, తేమ ఆకురాల్చు అడవులు, పొదలతో నిండిన భూములు ఉన్నాయి. ఈ విస్తృత శ్రేణి ఆవాసాలు విభిన్న శ్రేణి జీవులకు జీవనం ఇస్తాయి. ఈ ఉద్యానవనం ఉత్తరాన కబిని నది, దక్షిణాన మోయార్ నది ఉంది. నుగు నది పార్కు గుండా వెళుతుంది. ఈ ఉద్యానవనంలో ఎత్తైన ప్రదేశం హిమావాడ్ గోపాలస్వామి బెట్ట. ఇక్కడ శిఖరాగ్రంలో హిందూ దేవాలయం ఉంది. బందీపూర్‌లో ప్రత్యేకమైన ఉష్ణమండల వాతావరణం ఉంటుంది. వేసవి కాలం సాధారణంగా మార్చి ప్రారంభంలో మొదలై, జూన్లో రుతుపవన వర్షాలు వచ్చే వరకు ఉంటుంది.
వృక్ష, జంతుజాలాలు
బందీపూర్ నేషనల్ పార్క్ భారతదేశంలో అంతరించిపోతున్న అనేక వన్యప్రాణులను రక్షణ కల్పిస్తోంది. ఇక్కడ అనేక రకాల చెట్లు, అంతరించి పోతున్న జాతుల మొక్కలు, చెట్లు ఉన్నాయి.
వృక్షజాలం
ఇక్కడ అనేక పుష్పించే, ఫలించే చెట్లతో సహా పొదలు కూడా ఉన్నాయి. కదం చెట్టు (అడినా కార్డిఫోలియా), భారత ఉన్నత జాతి పండు రకము (ఏమ్బ్లీకా అఫిసినాలిస్), క్రేప్ మిర్టిల్ (టేరోకార్పుస్), యాక్సిల్ వుడ్ (అనోజీసస్ లాతిఫోరియా), బ్లాక్ మైరోబలాన్ (టేర్మినాలియా చేబుల), స్లీయించెర త్రిజుగా, ఓడినా వోడియార్, అటవీ జ్వాల (బుటియా మోనోస్పెర్మా), గోల్డెన్ షవర్ ట్రీ (కాసియా ఫిస్టులా), శాటిన్వుడ్ (క్లోరోక్సిలాన్ స్విఎటేనియ), బ్లాక్ కచ్చు (అకేసియా కటేచు), షోరా తాలుర, ఇండిగో బెర్రీ (రాండియా ఉలిగినోస).
జంతుజాలం
ఏనుగులు, గౌర్‌లు (అడవి దున్నలు), పులులు, నల్ల ఎలుగుబంట్లు, మగ్గర్లు, రాతి కొండచిలువలు, నాలుగు కొమ్ముల జింకలు, నక్కలు, అడవి కుక్కలు వంటి అంతరించిపోతున్న జాతుల బందీపూర్ లో ఉన్నాయి.
క్షీరదాలు
ఉద్యానవనంలో రోడ్ల వెంట సాధారణంగా కనిపించే క్షీరదాలలో చిటల్, గ్రే లాంగర్లు (కొండ ముచ్చులు), ఉడుతలు, ఏనుగులు ఉన్నాయి. 2006 లెక్కల ప్రకారం 412 పులులు ఉన్నాయి.
ఇతర జంతుజాలం
సరీసృప జాతులైన స్పెటాక్లెడ్ కోబ్రా (త్రాచు), కొండచిలువలు, పాములు, నిరూపకులు, మానిటర్ బల్లులు, ఊసరవెల్లి, చెరువు తాబేలు ఎగిరే బల్లులు ఇంకా చాలా రకాలు ఉన్నాయి.
సీతాకోకసాధారణ గులాబీ, క్రిమ్సన్ గులాబీ, సాధారణ జే, తోక, సున్నం సీతాకోకచిలుక, మలబార్ కాకి, సాధారణ మోర్మాన్, ఎరుపు హెలెన్, నీలం మోర్మాన్, దక్షిణ పక్షుల, సాధారణ సంచారి, మోటెల్ వలస, సాధారణ గడ్డి పసుపు, మచ్చలేని గడ్డి పసుపు, ఒక స్పాట్ గడ్డి పసుపు, నీలగిరి మేఘావృతమైన పసుపు, సాధారణ జెజెబెల్, మనస్తత్వం, సాధారణ గుల్, కేపర్ వైట్ లేదా పయినీర్, చిన్న నారింజ చిట్కా లేదా తక్కువ నారింజ చిట్కా, తెలుపు నారింజ చిట్కా, పెద్ద సాల్మన్ అరబ్, సాధారణ సాయంత్రం గోధుమ, గొప్ప సాయంత్రం గోధుమ, సాధారణ పామ్ఫ్లై, సాధారణ బుష్ బ్రౌన్, సంతోషకరమైన కంటి బుష్ బ్రోమ్, రెడ్ డిస్క్ బుష్ బ్రౌన్, రెడ్ ఐ బుష్ బ్రౌన్, లెప్చా బుష్ బ్రౌన్, నిగ్గర్, కామన్ థ్రెరింగ్, కామన్ ఫోర్రింగ్, కామన్ ఫివర్రింగ్, టానీ కాస్టర్, మోటైన, కామన్ చిరుత, ఇండియన్ ఫ్రిటిల్లరీ, కామన్ సెయిలర్, కలర్ సార్జెంట్, చెస్ట్ నట్ స్ట్రీక్డ్ సెయిలర్, గ్రే కౌంట్, రెడ్ బారన్ లేదా బారోనెట్, కోణ కాస్టర్, సాధారణ కాస్టర్, పసుపు పాన్సీ, నిమ్మ పాన్సీ, నెమలి పాన్సీ, చాక్లెట్ పాన్సీ, ఆరెంజ్ పాన్సీ, బ్లూ పాన్సీ, గ్రే పాన్సీ, బ్లూ అడ్మిరల్, గ్లాసీ బ్లూ టైగర్, బ్లూ టైగర్, డార్క్ బ్లూ టైగర్, ప్లెయిన్ టైగర్, స్ట్రిప్డ్ టైగర్ / కామన్ టైగర్, డానిడ్ ఎగ్‌ఫ్లై, గ్రేట్ ఎగ్‌ఫ్లై, కామన్ కాకి, బ్రౌన్ కింగ్ కాకి, కామన్ పియరోట్, యాంగిల్ పియరోట్, బ్యాండెడ్ బ్లూ పియరోట్, స్ట్రిప్డ్ పియరోట్, డార్క్ పియరోట్, ఎరుపు పియరోట్, లైమ్ బ్లూ, జీబ్రా బ్లూ, గ్రామ్ బ్లూ, కామన్ సెర్యులియన్, చిన్న గడ్డి నీలం, ముదురు గడ్డి నీలం, ఇండియన్ మన్మథుడు, పెద్ద నాలుగు-లైన్ నీలం, సాధారణ సిల్వర్‌లైన్, ప్లం జూడీ, సాదా స్టుపిడ్, బఠానీ నీలం, లోహ సెరులియన్, చెస్ట్నట్ బాబ్, ముదురు తాటి డార్ట్, బ్రౌన్ అవల్. బ్రౌన్ కింగ్ కాకి, కామన్ పియరోట్, యాంగిల్ పియరోట్, బ్యాండెడ్ బ్లూ పియరోట్, స్ట్రిప్డ్ పియరోట్, డార్క్ పియరోట్, ఎరుపు పియరోట్, లైమ్ బ్లూ, జీబ్రా బ్లూ, గ్రామ్ బ్లూ, కామన్ సెర్యులియన్, చిన్న గడ్డి నీలం, ముదురు గడ్డి నీలం, ఇండియన్ మన్మథుడు, పెద్ద నాలుగు-లైన్ నీలం, సాధారణ సిల్వర్‌లైన్, ప్లం జూడీ, సాదా స్టుపిడ్, బఠానీ నీలం, లోహ సెరులియన్, చెస్ట్నట్ బాబ్, ముదురు తాటి డార్ట్, బ్రౌన్ అవల్. బ్రౌన్ కింగ్ కాకి, కామన్ పియరోట్, యాంగిల్ పియరోట్, బ్యాండెడ్ బ్లూ పియరోట్, స్ట్రిప్డ్ పియరోట్, డార్క్ పియరోట్, ఎరుపు పియరోట్, లైమ్ బ్లూ, జీబ్రా బ్లూ, గ్రామ్ బ్లూ, కామన్ సెర్యులియన్, చిన్న గడ్డి నీలం, ముదురు గడ్డి నీలం, ఇండియన్ మన్మథుడు, పెద్ద నాలుగు-లైన్ నీలం, సాధారణ సిల్వర్‌లైన్, ప్లం జూడీ, సాదా స్టుపిడ్, బఠానీ నీలం, లోహమైన, చెస్ట్నట్ బాబ్, ముదురు తాటి డార్ట్, బ్రౌన్ అవల్.
చీమల జాతులలో అనెనిక్టస్ ఎస్పి 1, అనోప్లోలెపిస్ లాంగిప్స్, కాంపొనోటస్ ప్యారియస్, క్రెమాటోగాస్టర్ బిరోయి, క్రెమాటోగాస్టర్ ఎస్పి 1 *, క్రెమాటోగాస్టర్ ఎస్పి 2 *, డయాకామా రుగోసమ్, లెపిసియోటా కాపెన్సిస్, లెప్టోజెనిస్ చినెసిస్, లెప్టోజెనిస్ కూనొరెన్సిస్, లెప్టోజెనోమిస్, స్ట్రియాటా, మైర్మికేరియా బ్రూనియా, ఒలిగోమైర్మెక్స్ వ్రోటోని, పాచైకొండైలా ఎస్ 1 *, పారాట్రెచినా ఎస్పి 1 *, ఫిడోల్ షార్పి, ఫిడోల్ ఎస్పి 1 *, ఫిడోల్ ఎస్పి 2 *, ఫిడోలోజెటన్ డైవర్స్, పాలిరాచిస్ వ్యాయామం, సోలెనోప్సోన్ జాతులు గుర్తించబడ్డాయి. ).
పేడ బీటిల్స్కాథార్సియస్ గ్రాన్యులటస్ *, కోప్రైస్ ఇండికస్ *, ఒనిటిసెల్లస్ సింక్టస్ *, ఒనిటిస్ సింహాలెన్సిస్ *, ఒంతోఫాగస్ బీసోని *, ఒంతోఫాగస్ ఎన్‌సిఫెర్ *, ఒంతోఫాగస్ రానా *, ఒంతోఫాగస్ sp. 107 * #, ఒంటోఫాగస్ టరాండస్ *, పిక్నోపానేవియస్ furciceps, Copris sp. 1 #, Heliocoprisominus, Pseudonthophagus sp. 2 #, సిసిఫస్ నిర్లక్ష్యం, కాకోబియస్ జడత్వం, కాకోబియస్ మెరిడొనాలిస్. . సిసిఫస్ లాంగిపస్, ఒంతోఫాగస్ డమా (* చాలా అరుదు (సేకరణలో ఒకే నమూనా ద్వారా ప్రాతినిధ్యం వహిస్తుంది), # కొత్త జాతులు ఇంకా గుర్తించబడలేదు.
విభేదాలు, బెదిరింపులు, ప్రమాదాలు
బందీపూర్ అటవీ అంచున ఉన్న 200 గ్రామాల్లోని రైతులకు, జాతీయ ఉద్యానవనం పశువులను మేపడానికి, కట్టెలు, ఇతర అటవీ ఉత్పత్తుల సేకరణకు విస్తారమైన పచ్చిక ఉన్నాయి. ఈ రిజర్వ్‌లో దాదాపు 1,50,000 పశువులు ఉన్నాయి. ఉద్యానవనం యొక్క వాయువ్యంలో ఉన్న నుగు వన్యప్రాణుల అభయారణ్యం, హిమావాడ్ గోపాలస్వామి శ్రేణి పశువులు ఎక్కువగా ఉపయోగిస్తాయి.
పశువుల నుండి వన్యప్రాణులకు వ్యాధులు సంక్రమించవచ్చనే భయాలు ఉన్నాయి. 1968 లో, రైండర్‌పెస్ట్ వ్యాపించి, పెద్ద సంఖ్యలో అడవి దున్నలు మరణించాయి. 19 వ శతాబ్దంలో టీ తోటలలో బ్రిటిష్ వారు ప్రవేశపెట్టిన లాంటానా బుష్ వల్ల ఇతర విలువైన మూలికలు నాశనమయ్యాయి. ఈ పొద ముళ్ళు కలిగి ఉంటుంది. దోమలను ఆకర్షిస్తుంది, ఏ జంతువూ తినదు. వేగంగా వ్యాప్తి చెందడం వల్ల ఇతర జాతుల జంతుజాలం ​​అదృశ్యమయ్యాయి. పార్థేనియం (పార్థేనియం హిస్టెరోఫరస్) వేగవంతమైన వ్యాప్తి జీవ-వైవిధ్యాన్ని తీవ్రంగా దెబ్బతీసింది.